
Camera Deputaţilor

Comisia pentru transporturi și infrastructură

                                                                                                      Bucureşti, 9 iunie 2021
                       Nr.4c-4/22/2020
BIROULUI PERMANENT

AL

CAMEREI DEPUTAŢILOR,

 
Vă înaintăm, alăturat, raportul asupra  proiectului de Lege pentru aprobarea Ordonanţei de urgenţã a Guvernului nr.83/2019 privind completarea art.6 din Ordonanţa de urgenţă Guvernului nr.84/2003 pentru înfiinţarea Companiei Naţionale de Autostrăzi şi Drumuri Naţionale din România - S.A. prin reorganizarea Regiei Autonome "Administraţia Naţională a Drumurilor din România", cu care Comisia pentru transporturi şi infrastructură a fost sesizată  în fond, transmis cu adresa PL.x 21/2020.
În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Ciprian Constantin Şerban

      PLx 21/2020                                                                                                             
R  A  P  O  R  T   

asupra proiectului de Lege pentru aprobarea Ordonanţei de urgenţã a Guvernului nr.83/2019 privind completarea art.6 din Ordonanţa de urgenţă Guvernului nr.84/2003 pentru înfiinţarea Companiei Naţionale de Autostrăzi şi Drumuri Naţionale din România - S.A. prin reorganizarea Regiei Autonome "Administraţia Naţională a Drumurilor din România"
În conformitate cu prevederile art.94 și ale art. 115 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată în fond, cu dezbaterea şi avizarea proiectului de Lege pentru aprobarea Ordonanţei de urgenţã a Guvernului nr.83/2019 privind completarea art.6 din Ordonanţa de urgenţă Guvernului nr.84/2003 pentru înfiinţarea Companiei Naţionale de Autostrăzi şi Drumuri Naţionale din România - S.A. prin reorganizarea Regiei Autonome "Administraţia Naţională a Drumurilor din România",  , transmis cu adresa nr. PL.x 21/2020  din 17 februarie 2020.
Potrivit prevederilor art.75 din Constituţia României, Camera Deputaţilor este Cameră decizională.
Senatul a adoptat proiectul de lege, cu respectarea prevederilor art. 76 alin(2) din Constituţia României, în şedinţa din data  de 10 februarie 2020.
Consiliul Legislativ a avizat favorabil actul normativ, cu observații și propuneri, prin adresa nr.1041/23.12.2019.
Guvernul a transmis un punct de vedere favorabil adoptării actului normativ, prin adresa nr.1156/NS/8.03.2021.

Comisia pentru administraţie publică şi amenajarea teritoriului a avizat favorabil actul normativ, prin avizul nr. 4c-7/62 din 3 martie 2020.
Proiectul de lege are ca obiect de reglementare completarea art.6 din Ordonanţa de urgenţă a Guvernului nr.84/2003, astfel încât C.N.A.I.R. să poată încheia, în condiţiile legii, contracte de concesiune de lucrări şi de concesiune de servicii executate/prestate pe terenurile proprietate publică a statului, destinate spaţiilor de servicii situate de-a lungul autostrăzilor şi drumurilor expres pentru asigurarea de servicii necesare desfăşurării traficului rutier, precum si a altor activităţi economice.
Potrivit prevederilor art.61 și ale art.63 din Regulamentul Camerei Deputaților, republicat, membrii Comisiei pentru transporturi și infrastructură au examinat proiectul de lege în ședința din 9 iunie 2021.
La dezbaterile comisiei au participat, în calitate de invitați, reprezentanți ai Ministerului Transporturilor şi Infrastructurii şi ai Companiei Naţionale de Administrare a Infrastructurii Rutiere. 
În urma finalizării dezbaterilor, membrii comisiei au hotărât, cu majoritate de voturi, adoptarea actului normativ, în forma Senatului. 
În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,                        


                     SECRETAR,

         Ciprian Constantin Şerban                                              Zacharie Benedek
Consilier parlamentar, Iulia Ioana Mircea

                                                                                                                           Consilier parlamentar, Monica Gabriela Tudor

